lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas pašvaldība skolēniem arī šovasar nodrošinās iespēju strādāt – ZZ.lv
Vārda dienas svin: Modra, Francis, Dmitrijs
andra.ozola@zz.lv - 25.03.2022 - 14:09
Arī šovasar Jelgavas pašvaldība skolēniem no 13 līdz 18 gadiem nodrošinās iespēju brīvlaikā strādāt. Šodien, 25. marta, Jelgavas domes sēdē apstiprināta jauna redakcija noteikumiem “Kārtība, kādā organizējama izglītojamo nodarbinātība vasaras brīvlaikā Jelgavas valstspilsētā”, kas precizē nodarbinātības nosacījumus. Kopumā pašvaldība skolēnu nodarbinātībai šogad budžetā paredzējusi vairāk nekā 105 000 eiro, un tas darbu ļaus nodrošināt vairāk nekā 450 jauniešiem, informē Jelgavas pašvaldības Sabiedrisko attiecību pārvaldē.
Noteikumi paredz, ka jaunāko klašu skolēniem (6., 7. un 8. klase) vasaras nodarbinātība tiks organizēta tāpat kā līdz šim un to koordinēs Jelgavas Izglītības pārvalde. 13 un 14 gadus veci skolēni varēs strādāt četras stundas dienā divas nedēļas mēnesī, un viņiem darbs vasaras periodā tiks nodrošināts pašvaldības izglītības iestādēs – skolās, bērnudārzos, jaunrades namā “Junda”. Savukārt jau otro gadu ir mainīta vasaras nodarbinātības kārtība 9., 10. un 11. klases skolēniem.
To koordinē Zemgales reģiona Kompetenču attīstības centrs (ZRKAC), un galvenais mērķis ir pietuvināt vasaras nodarbinātību reālam darba tirgum, jauniešu iecerēm par nākotnes karjeru un profesiju. Līdzīgi kā pieaugušie meklē darbu, skatoties vakances, arī vecāko klašu skolēniem būs piedāvātas vakances dažādos uzņēmumos, iestādēs, biedrībās un kapitālsabiedrībās.
“Tādējādi skolēniem, iesaistoties vasaras nodarbinātībā, būs iespēja pārliecināties, vai izvēlētais nākotnes karjeras virziens ir piemērots. Piesakoties vakancēm, jaunietim būs jāiesniedz pieteikums, CV un motivācijas vēstule, kurā prioritārā secībā jānorāda darba vietas un motivācija tajās strādāt, kā arī to saistība ar turpmāko karjeru un profesionālo izaugsmi.
Saturs turpināsies pēc reklāmas.
Skolēnu pieteikumus vērtēs ZRKAC izveidota komisija, ņemot vērā atbilstību vasaras nodarbinātības prasībām, pieteikuma pareizību, motivāciju strādāt, kā arī rekomendācijas no skolas un iepriekšējiem darba devējiem,” stāsta ZRKAC direktore Sarmīte Vīksna. Jaunieši vecumā no 15 līdz 18 gadiem varēs strādāt sešas stundas dienā trīs nedēļas mēnesī.
Galvenās izmaiņas nodarbinātības noteikumos paredz, ka vasaras nodarbinātības programmā varēs iesaistīties Jelgavā deklarēti skolēni, kuri mācās jebkurā vispārizglītojošā skolā, un skolēns nedrīkstēs divus gadus pēc kārtas būt nodarbināts pie viena un tā paša darba devēja.
Skolēni no 6. līdz 8. klasei tāpat kā līdz šim nodarbinātības programmai varēs pieteikties savā izglītības iestādē. Savukārt 9.–11. klases skolēniem pieteikšanos darbam vasarā koordinē ZRKAC. “Jau šobrīd ir sākusies darba devēju piedāvāto vakanču apkopošana.
Saturs turpināsies pēc reklāmas.
Ikviens uzņēmums līdz 8. aprīlim aicināts iesniegt skolēnu vakances, nosūtot pieteikumu (parakstītu ar drošu elektronisko parakstu) uz e-pasta adresi birojs@zrkac.jelgava.lv, pa pastu vai iesniedzot klātienē ZRKAC. 11. aprīlī uzņēmēju piedāvātās vakances tiks publicētas mājaslapā www.zrkac.lv, lai no 11. līdz 26. aprīlim skolēni varētu iesniegt savus pieteikumus nodarbinātības programmai. Līdz 11. maijam skolēnu pieteikumi tiks izvērtēti, bet līdz 20. maijam paziņoti rezultāti. 23. maijā sāksies līgumu slēgšana ar darba devējiem, bet strādāt skolēni varēs no 6. jūnija līdz 26. augustam.
Arī valsts šogad īstenos skolēnu vasaras nodarbinātību. Nodarbinātības valsts aģentūra (NVA) informē, ka viena skolēna nodarbinātības ilgums būs mēnesis. Skolēnu pieteikšanos programmai plānots sākt maija pirmajā pusē, pieteikties skolēni varēs elektroniski, aizpildot pieteikuma anketu NVA mājaslapā. Savukārt pašlaik darba devēji var iesniegt vakances, nosūtot pieteikumu kopā ar piedāvāto darba vietu sarakstu un darba pienākumu aprakstu uz NVA filiāles e-pasta adresi. Plašāka informācija pieejama NVA mājaslapas www.nva.gov.lv sadaļā “Piedāvāju darbu”.
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.